CELEX: 22016A0421(01)
Language: hr
Date: 2016-04-13 00:00:00
Title: Sporazum o sudjelovanju između Europske unije i Švicarske Konfederacije o sudjelovanju Švicarske Konfederacije u misiji ZSOP-a Europske unije u Maliju (EUCAP Sahel Mali)

21.4.2016   
            
            
               HR
            
            
               Službeni list Europske unije
            
            
               L 105/3
            
         PRIJEVOD
   SPORAZUM O SUDJELOVANJU
   između Europske unije i Švicarske Konfederacije o sudjelovanju Švicarske Konfederacije u misiji ZSOP-a Europske unije u Maliju (EUCAP Sahel Mali)
   EUROPSKA UNIJA („EU” ili „Unija”),
   s jedne strane, i
   ŠVICARSKA KONFEDERACIJA,
   s druge strane,
   dalje u tekstu „stranke”,
   UZIMAJUĆI U OBZIR
   Odluku Vijeća 2014/219/ZVSP od 15. travnja 2014. o misiji ZSOP-a Europske unije u Maliju (EUCAP Sahel Mali) (1),
   Odluku Vijeća (ZVSP) 2015/76 od 19. siječnja 2015. o pokretanju misije ZSOP-a Europske unije u Maliju (EUCAP Sahel Mali) i izmjeni Odluke 2014/219/ZVSP (2),
   Odluku Političkog i sigurnosnog odbora (ZVSP) 2015/1916 od 20. listopada 2015. o osnivanju Odbora doprinositeljâ za misiju ZSOP-a Europske unije u Maliju (EUCAP Sahel Mali) (EUCAP Sahel Mali/3/2015) (3),
   Odluku Političkog i sigurnosnog odbora (ZVSP) 2015/1917 od 20. listopada 2015. o prihvaćanju doprinosa Švicarske misiji ZSOP-a Europske unije u Maliju (EUCAP Sahel Mali) (EUCAP Sahel Mali/4/2015) (4),
   Sporazum u obliku razmjene pisama između Europske unije i Republike Malija o statusu misije ZSOP-a Europske unije u Maliju (EUCAP Sahel Mali) (5) („Sporazum o statusu misije”).
   SPORAZUMJELE SU SE KAKO SLIJEDI:
   Članak 1.
   Sudjelovanje u misiji
   1.   Švicarska Konfederacija sudjeluje u misiji ZSOP-a Europske unije u Maliju („EUCAP Sahel Mali”) u skladu s Odlukom Vijeća (ZVSP) 2015/76 i svakom drugom odlukom kojom Vijeće Europske unije odluči produljiti misiju EUCAP Sahel Mali kao i ovim Sporazumom te svim potrebnim provedbenim dogovorima na temelju članka 6. ovog Sporazuma.
   2.   Doprinosom Švicarske Konfederacije misiji EUCAP Sahel Mali ne dovodi se u pitanje autonomija Unije u donošenju odluka. Unija pravodobno obavješćuje Švicarsku Konfederaciju o svakoj promjeni ili izmjeni misije, a posebice dokumenata iz stavka 3.
   3.   Švicarska Konfederacija osigurava da švicarsko osoblje koje sudjeluje u misiji EUCAP Sahel Mali svoju misiju provodi u skladu s:
   
               —
            
            
               Odlukom 2014/219/ZVSP i svim naknadnim izmjenama te odluke;
            
         
               —
            
            
               planom misije;
            
         
               —
            
            
               provedbenim mjerama.
            
         4.   Osoblje koje je Švicarska Konfederacija uputila u misiju obavlja svoje dužnosti i postupa vodeći računa isključivo o interesima misije EUCAP Sahel Mali.
   5.   Švicarska Konfederacija pravodobno obavješćuje voditelja misije o svim promjenama u vezi sa svojim sudjelovanjem u misiji i doprinosom misiji.
   Članak 2.
   Status osoblja
   1.   Status osoblja koje je Švicarska Konfederacija dodijelila misiji EUCAP Sahel Mali uređen je Sporazumom o statusu misije.
   2.   Ne dovodeći u pitanje Sporazum o statusu misije, Švicarska Konfederacija ostvaruje nadležnost nad svojim osobljem koje sudjeluje u misiji EUCAP Sahel Mali.
   3.   Švicarska Konfederacija odgovorna je za rješavanje svih zahtjeva svojeg osoblja ili zahtjeva koji se tiču njezina osoblja, povezanih sa sudjelovanjem u misiji EUCAP Sahel Mali. Švicarska Konfederacija odgovorna je za pokretanje svih postupaka, osobito pravnih ili stegovnih, protiv bilo kojeg člana svojeg osoblja, u skladu sa svojim zakonima i propisima.
   4.   Stranke su suglasne da se odriču svih međusobnih zahtjeva, osim ugovornih zahtjeva, u pogledu štete, gubitka ili uništenja imovine koja je u vlasništvu jedne od stranaka ili kojom se koristi jedna od stranaka, a koji proizlaze iz izvršavanja njihovih dužnosti u vezi s aktivnostima u okviru ovog Sporazuma, osim u slučaju krajnje nepažnje ili namjerne povrede.
   5.   Švicarska Konfederacija obvezuje se prilikom potpisivanja ovog Sporazuma dati izjavu u pogledu odricanja od zahtjevâ u odnosu na bilo koju državu koja sudjeluje u misiji EUCAP Sahel Mali.
   6.   Unija se obvezuje prilikom potpisivanja ovog Sporazuma osigurati da države članice daju izjavu u pogledu odricanja od zahtjeva u odnosu na sudjelovanje Švicarske Konfederacije u misiji EUCAP Sahel Mali.
   Članak 3.
   Klasificirani podaci
   Sporazum između Švicarske Konfederacije i Europske unije o sigurnosnim postupcima za razmjenu klasificiranih podataka (6) primjenjuje se u kontekstu misije EUCAP Sahel Mali.
   Članak 4.
   Zapovjedni lanac
   1.   Švicarsko osoblje koje sudjeluje u misiji EUCAP Sahel Mali ostaje pod punim zapovjedništvom svojih nacionalnih tijela.
   2.   Nacionalna tijela prenose operativnu kontrolu nad svojim osobljem na zapovjednika civilne operacije EU-a.
   3.   Zapovjednik civilne operacije EU-a preuzima odgovornost za misiju EUCAP Sahel Mali te izvršava zapovjedništvo i kontrolu nad misijom na strateškoj razini.
   4.   Voditelj misije preuzima odgovornost za misiju EUCAP Sahel Mali te izvršava zapovjedništvo i kontrolu nad misijom.
   5.   Voditelj misije vodi misiju EUCAP Sahel Mali i preuzima svakodnevno upravljanje misijom.
   6.   Švicarska Konfederacija ima jednaka prava i obveze u smislu svakodnevnog upravljanja misijom kao države članice EU-a koje u njoj sudjeluju, u skladu s pravnim instrumentima iz članka 1.
   7.   Voditelj misije odgovoran je za stegovnu kontrolu nad osobljem misije EUCAP Sahel Mali. Kada je to potrebno, stegovne mjere poduzima nadležno švicarsko nacionalno tijelo.
   8.   Švicarska Konfederacija imenuje kontaktnu točku nacionalnog kontingenta („NPC”) koja zastupa njezin nacionalni kontingent u misiji EUCAP Sahel Mali. NPC izvješćuje voditelja misije o nacionalnim pitanjima i odgovoran je za svakodnevnu stegu u kontingentu.
   9.   Unija donosi odluku o završetku misije EUCAP Sahel Mali nakon savjetovanja sa Švicarskom Konfederacijom pod uvjetom da Švicarska Konfederacija na dan prestanka misije EUCAP Sahel Mali još uvijek doprinosi misiji EUCAP Sahel Mali.
   10.   Zapovjednik misije EU-a može, nakon savjetovanja sa Švicarskom Konfederacijom, u svakom trenutku zatražiti povlačenje doprinosa Švicarske Konfederacije.
   Članak 5.
   Financijski aspekti
   1.   Ne dovodeći u pitanje stavak 3., Švicarska Konfederacija snosi sve troškove povezane sa svojim sudjelovanjem u misiji EUCAP Sahel Mali.
   2.   U slučaju smrti, ozljede, gubitka ili štete nanesene fizičkoj ili pravnoj osobi iz države odnosno država u kojima se provodi misija, Švicarska Konfederacija, ako se utvrdi njezina odgovornost, plaća naknadu u skladu s uvjetima predviđenima u Sporazumu o statusu misije.
   3.   Unija izuzima Švicarsku Konfederaciju od svakog financijskog doprinosa operativnom proračunu misije EUCAP Sahel Mali.
   Članak 6.
   Dogovori o provedbi Sporazuma
   Sve potrebne tehničke i administrativne dogovore u svrhu provedbe ovog Sporazuma sklapaju odgovarajuća nadležna tijela stranaka.
   Članak 7.
   Neispunjavanje obveza
   Ako jedna od stranaka ne ispunjava svoje obveze na temelju ovog Sporazuma, druga stranka ima pravo otkazati ovaj Sporazum podnošenjem obavijesti uz jednomjesečni otkazni rok.
   Članak 8.
   Rješavanje sporova
   Sporovi o tumačenju ili primjeni ovog Sporazuma rješavaju se diplomatskim putom između stranaka.
   Članak 9.
   Stupanje na snagu i prestanak
   1.   Ovaj Sporazum stupa na snagu prvog dana prvog mjeseca nakon što su se stranke međusobno obavijestile o završetku unutarnjih postupaka potrebnih u tu svrhu.
   2.   Ovaj se Sporazum privremeno primjenjuje od dana potpisivanja.
   3.   Ovaj Sporazum ostaje na snazi dok traje doprinos Švicarske Konfederacije misiji.
   4.   Svaka stranka može otkazati ovaj Sporazum pisanom obaviješću drugoj stranci. Otkaz počinje proizvoditi učinke tri mjeseca nakon datuma takve obavijesti.
   
      Sastavljeno u Bruxellesu 13. travnja 2016., u dva primjerka na engleskom jeziku.
      
         
            Za Europsku uniju
         
      
      
         
            Za Švicarsku Konfederaciju
         
      
   
   
      (1)  SL L 113, 16.4.2014., str. 21.
   
   
      (2)  SL L 13, 20.1.2015., str. 5.
   
   
      (3)  SL L 280, 24.10.2015., str. 28.
   
   
      (4)  SL L 280, 24.10.2015., str. 30.
   
   
      (5)  SL L 344, 29.11.2014., str. 3.
   
   
      (6)  SL L 181, 10.7.2008., str. 58.
   
   
      TEKST ZA IZJAVE
      Tekst za države članice EU-a:
      Države članice EU-a koje primjenjuju Odluku Vijeća (ZVSP) 2015/76 od 19. siječnja 2015. o pokretanju misije ZSOP-a Europske unije u Maliju (EUCAP Sahel Mali) i izmjeni Odluke 2014/219/ZVSP, u mjeri u kojoj im to dopuštaju njihovi unutarnji pravni sustavi i koliko god je to moguće, nastojat će odreći se zahtjeva prema Švicarskoj Konfederaciji u slučaju ozljede, smrti njihova osoblja ili oštećenja ili gubitka bilo kakve imovine u njihovu vlasništvu, a koju upotrebljava misija EUCAP Sahel Mali ako je takvu ozljedu, smrt, oštećenje ili gubitak:
      
                  —
               
               
                  prouzročilo osoblje iz Švicarske Konfederacije pri obavljanju svojih dužnosti povezanih s misijom EUCAP Sahel Mali, osim u slučaju krajnje nepažnje ili namjerne povrede ili
               
            
                  —
               
               
                  izazvala uporaba imovine u vlasništvu Švicarske Konfederacije, pod uvjetom da je imovina upotrebljavana u vezi s misijom, osim u slučaju krajnje nepažnje ili namjerne povrede koju je počinilo osoblje misije EU-a iz Švicarske Konfederacije pri uporabi te imovine.
               
            Tekst za Švicarsku Konfederaciju:
      Švicarska Konfederacija pri primjeni Odluke Vijeća (ZVSP) 2015/76 od 19. siječnja 2015. o pokretanju misije ZSOP-a Europske unije u Maliju (EUCAP Sahel Mali) i izmjeni Odluke 2014/219/ZVSP, u mjeri u kojoj joj to dopušta njezin unutarnji pravni sustav i koliko god je to moguće, nastojat će odreći se zahtjeva prema bilo kojoj drugoj državi koja sudjeluje u misiji EUCAP Sahel Mali u slučaju ozljede, smrti svojeg osoblja ili oštećenja ili gubitka bilo kakve imovine u svojem vlasništvu, a koju upotrebljava misija EU-a ako je takvu ozljedu, smrt, oštećenje ili gubitak:
      
                  —
               
               
                  prouzročilo osoblje pri obavljanju svojih dužnosti povezanih s misijom EUCAP Sahel Mali, osim u slučaju krajnje nepažnje ili namjerne povrede ili
               
            
                  —
               
               
                  izazvala uporaba imovine u vlasništvu država koje sudjeluju u misiji EU-a, pod uvjetom da je imovina upotrebljavana u vezi s misijom, osim u slučaju krajnje nepažnje ili namjerne povrede koju je počinilo osoblje misije EU-a pri uporabi te imovine.